Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini rivojlantirish strategiyasini tasdiqlash toʻgʻrisida
(decree, 2025-03-01)

Mamlakatimizda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida izchil ishlar amalga oshirilmoqda. Jumladan, bu borada xalqaro huquq normalari va tamoyillari asosida 100 ga yaqin qonun va qonunosti hujjatlari qabul qilinib, sohada mustahkam huquqiy va institutsional baza shakllantirildi. Shuningdek, 20 dan ortiq nufuzli xalqaro tashkilotlar bilan hamkorlikni mustahkamlashga qaratilgan amaliy choralar koʻrilmoqda. Bugungi kundagi tahdidlar, avvalo, qurol-yaroq, giyohvandlik va odam savdosi hamda transchegaraviy noqonuniy moliyaviy operatsiyalarning tobora kuchayib borayotgani jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish holatlarining barvaqt oldini olish va ularga barham berish boʻyicha yangi vazifalarni qoʻymoqda. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasiga muvofiq, shuningdek, jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish samaradorligini oshirish maqsadida: 1. Birlashgan Millatlar Tashkiloti konvensiyalari talablari, Jinoiy faoliyatdan olingan daromadlarni legallashtirishga qarshi kurashish boʻyicha moliyaviy choralar ishlab chiquvchi guruh (keyingi oʻrinlarda — FATF) standartlarini inobatga olgan holda, shuningdek, jinoiy faoliyatdan olingan daromadlarni legallashtirish va terrorizmni moliyalashtirish bilan bogʻliq tavakkalchiliklarni milliy darajada baholash natijasi boʻyicha ishlab chiqilgan: Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini rivojlantirish strategiyasi (keyingi oʻrinlarda — Strategiya) 1-ilovaga muvofiq; Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini rivojlantirish strategiyasida belgilangan vazifalarni amalga oshirish boʻyicha “yoʻl xaritasi” (keyingi oʻrinlarda — “Yoʻl xaritasi”) 2-ilovaga muvofiq; Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida ishtirok etuvchi vazirlik va idoralar roʻyxati 3-ilovaga muvofiq tasdiqlansin. 2. Quyidagilar Strategiyani amalga oshirishning ustuvor yoʻnalishlari etib belgilansin: jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida milliy darajada aniqlangan tavakkalchiliklarni kamaytirish hamda davlat siyosatini yanada mustahkamlash; ushbu sohadagi milliy tizimning xalqaro hujjatlarga muvofiqligini, shuningdek, FATF standartlari va xalqaro-huquqiy hujjatlarning Oʻzbekiston Respublikasi qonunchilik hujjatlariga implementatsiya qilinishini taʼminlash; mazkur sohadagi jinoyatlarning barvaqt oldini olish borasida davlat organlari faoliyati samaradorligini yanada oshirish, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarning javobgarligini kuchaytirish; xalqaro tashkilotlar va xorijiy mamlakatlar bilan hamkorlikni yanada rivojlantirish hamda tizimli muloqotni yoʻlga qoʻyish; sohadagi barcha statistik maʼlumotlarning yaxlit tizimini shakllantirish, maʼlumotlarni toʻplash, qayta ishlash, tahlil qilish va ulardan foydalanish hamda axborot almashinuvi samaradorligini oshirishda zamonaviy axborot texnologiyalarini keng joriy etish; sohaga jalb qilingan davlat organlari xodimlarining kasbiy mahoratini oshirish, shuningdek, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar xodimlarini oʻqitish hamda qayta tayyorlash. 3. Strategiya va “Yoʻl xaritasi”ni amalga oshirish doirasida Oʻzbekiston Respublikasi Prezidentining 2018-yil 20-sentabrdagi PQ-3947-son qarori bilan tashkil etilgan Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha idoralararo komissiya (keyingi oʻrinlarda — Komissiya) zimmasiga quyidagilar yuklansin: belgilangan vazifalar bajarilishi ustidan doimiy monitoring olib borish hamda chora-tadbirlar toʻliq bajarilishini tashkil etish; normativ-huquqiy hujjatlar loyihalarini ishlab chiqishda yetakchi xorijiy ekspertlar va mutaxassislarni jalb qilish; har oyda amalga oshirilgan ishlar va erishilgan natijalar boʻyicha hisobotlarni eshitib borish va har chorakda Oʻzbekiston Respublikasi Prezidenti Administratsiyasiga umumlashtirilgan maʼlumotni kiritish. Belgilab qoʻyilsinki: masʼul vazirlik va idoralar “Yoʻl xaritasi” ijrosi boʻyicha maʼlumotlarni har oyning 5-sanasiga qadar Komissiyaga taqdim etadi; masʼul vazirlik va idoralarning birinchi rahbarlari “Yoʻl xaritasi”da belgilangan vazifalarning toʻliq, sifatli va oʻz vaqtida amalga oshirilishi uchun shaxsan javobgar hisoblanadi. 4. Komissiyaga (S. Artikova) Strategiya va “Yoʻl xaritasi”da belgilangan vazifalarning oʻz vaqtida va sifatli bajarilishini taʼminlash maqsadida quyidagi huquqlar berilsin: manfaatdor vazirlik va idoralarning malakali mutaxassislaridan iborat ishchi guruhlarini tashkil etish; “Yoʻl xaritasi”ga oʻzgartirishlar kiritish. 5. Belgilansinki har uch yilda bir marta milliy darajada jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklar baholanadi. 6. Bosh prokuratura, Oliy sud, Davlat xavfsizlik xizmati, Ichki ishlar vazirligi va Markaziy bankning 2022-yilda xalqaro tashkilotlar vakillari, xorijiy davlatlar mutaxassislari hamda sohadagi yetakchi olimlar ishtirokida “Jinoiy daromadlarni legallashtirish va terrorizmni moliyalashtirish: zamonaviy tahdidlar va ularga qarshi kurashishning dolzarb masalalari” mavzusidagi xalqaro ilmiy-amaliy konferensiyani oʻtkazish toʻgʻrisidagi taklifi maʼqullansin. 7. Bosh prokuratura huzuridagi Iqtisodiy jinoyatlarga qarshi kurashish departamentining (keyingi oʻrinlarda — Departament) axborotni toʻplash va unga ishlov berish boʻlimi negizida umumiy cheklangan shtat birliklari doirasida 7 ta shtat birligidan iborat va yuridik shaxs maqomiga ega boʻlmagan Xavflarni baholash markazi (keyingi oʻrinlarda — Markaz) tashkil etilsin. 8. Quyidagilar Markazning asosiy vazifalari etib belgilansin: pul mablagʻlari va boshqa mol-mulk bilan bogʻliq shubhali operatsiyalarni tahlil qilish orqali jinoiy faoliyatdan olingan daromadlarni legallashtirish, terrorizmni va ommaviy qirgʻin qurolini tarqatishni moliyalashtirish holatlarini oʻz vaqtida aniqlash; yashirin iqtisodiyot shakllanishining, shu jumladan yoqilgʻi-energetika kompleksida, ijtimoiy, bank-moliya, soliq, transport va qurilish sohalarida iqtisodiy jinoyatlar sodir etilishining turli sxemalari va kanallarini aniqlash; sodir etilayotgan jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish holatlarining oʻziga xos sxemalarini oʻrganish; milliy darajadagi xavflarni muntazam ravishda oʻrganish asosida xavf darajasi yuqori boʻlgan sohalarning xaritasini tuzish, bunga imkon berayotgan sabablarni bartaraf etish boʻyicha takliflar ishlab chiqish; davlat organlari, pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar oʻrtasida tezkor axborot almashinuvini taʼminlash. 9. Belgilansinki: Markaz xodimlarining tarkibi axborot-kommunikatsiya texnologiyalari hamda Markaz zimmasiga yuklatilgan vazifalarni amalga oshirish uchun zarur boʻlgan sohalar boʻyicha malakali mutaxassislar orasidan toʻldiriladi; Markaz xodimlariga Oʻzbekiston Respublikasi Prezidentining 2018-yil 19-fevraldagi “Axborot texnologiyalari va kommunikatsiyalari sohasini yanada takomillashtirish chora-tadbirlari toʻgʻrisida”gi PF-5349-son Farmonining 7-bandi “g” kichik bandi talablari tatbiq etiladi. 10. Bosh prokuratura uch oy muddatda Markazni zaruriy jihozlar, vositalar va uskunalar hamda boshqa moddiy-texnika resurslari bilan taʼminlash boʻyicha Vazirlar Mahkamasiga taklif kiritsin. Markaz faoliyatini tashkil etish maqsadida belgilangan tartibda shakllantiriladigan roʻyxatlar boʻyicha chetdan olib kiriladigan, Oʻzbekiston Respublikasida ishlab chiqarilmaydigan uskunalar, texnika va vositalar, dasturiy taʼminot mahsulotlari hamda boshqa moddiy-texnik vosita va resurslar 2024-yil 1-yanvarga qadar bojxona bojidan ozod etilsin. 11. Belgilab qoʻyilsinki: Markazni moddiy-texnika vositalari bilan jihozlash, shu jumladan zamonaviy server uskunalari va tegishli dasturiy taʼminot bilan taʼminlash xarajatlari 2021-yilda respublika budjetining ortiqcha bajarilgan daromadlari hisobidan, 2022-2023-yillarda esa — Davlat budjeti parametrlari doirasida; Markaz binosini taʼmirlash bilan bogʻliq xarajatlar Departamentning maxsus budjetdan tashqari jamgʻarmasi hisobidan amalga oshiriladi. 12. Bosh prokuratura: Oʻzbekiston Respublikasi Huquqni muhofaza qilish akademiyasida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasiga jalb etilgan vazirlik va idoralar, shu jumladan ichki nazorat qoidalarini amalga oshiruvchi tashkilotlar xodimlarining malakasini oshirish maqsadida rejali asosda oʻqitish kurslarini tashkil etsin; Moliya vazirligi bilan birgalikda ikki oy muddatda Departamentning xarajatlar smetalari va shtat jadvaliga mazkur Farmonga muvofiq oʻzgartishlar kiritsin; Axborot texnologiyalari va kommunikatsiyalarini rivojlantirish vazirligi hamda masʼul idoralar bilan birgalikda davlat organlari va tashkilotlarining maʼlumotlar bazalari va axborot tizimlari ularning budjet va budjetdan tashqari mablagʻlari hisobidan 4-ilovaga muvofiq Departamentning axborot resurs bazasiga integratsiya qilinishini taʼminlasin; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi shubhali operatsiyalar toʻgʻrisidagi xabarlarni saralash, qayta ishlash va tahlil qilishni avtomatlashtirish uchun dasturiy mahsulotlarni ishlab chiqib, joriy etsin; manfaatdor vazirlik va idoralar bilan birgalikda 2022-yil 1-martga qadar yangi tahrirdagi “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi qonun loyihasini ishlab chiqsin hamda belgilangan tartibda Oliy Majlis Qonunchilik palatasiga kiritsin. 13. Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi Oʻzbekiston Milliy axborot agentligi, Oʻzbekiston Milliy teleradiokompaniyasi va Elektron ommaviy axborot vositalari milliy assotsiatsiyasi bilan hamkorlikda: ushbu Farmonning mazmun-mohiyati ommaviy axborot vositalari va Internet axborot tarmogʻida tushuntirilishi va keng yoritilishini; Strategiyaning amalga oshirilishi toʻgʻrisidagi xolis va toʻliq maʼlumotlar keng jamoatchilikka tezkor yetkazilishini taʼminlasin. 14. Oʻzbekiston Respublikasi Prezidentining ayrim hujjatlariga 5-ilovaga muvofiq oʻzgartirish va qoʻshimchalar kiritilsin. 15. Mazkur Farmon ijrosini samarali tashkil etishga masʼul etib Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Bosh prokuror N.T. Yoʻldoshev belgilansin. Amalga oshirilayotgan chora-tadbirlar natijadorligi yuzasidan Oʻzbekiston Respublikasi Prezidentiga har chorak yakuni boʻyicha axborot berib borilsin. Jamiyatda barqarorlik, tinchlik va osoyishtalikni qaror toptirish demokratik huquqiy davlat qurishning hamda mamlakatni jadal ijtimoiy-iqtisodiy rivojlantirishning muhim shartlaridan hisoblanadi. Ekstremizm, terrorizm, giyohvandlik, ommaviy qirgʻin qurolini tarqatish tahdidlari, ayniqsa, soʻnggi yillarda kuchayib, yangi shakl kasb etmoqda. Mamlakatni rivojlantirishning hozirgi bosqichida davlat va ijtimoiy hayotning barcha sohalarini isloh qilish borasidagi vazifalarni samarali amalga oshirish, moliya tizimi barqarorligini taʼminlash jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq jinoyatlarning barvaqt oldini olish va ularga barham berish boʻyicha yangi vazifalarni qoʻymoqda. Shu bilan birga jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini Jinoiy faoliyatdan olingan daromadlarni legallashtirishga qarshi kurashish boʻyicha moliyaviy choralar ishlab chiquvchi guruhning (keyingi oʻrinlarda — FATF) standartlariga, shuningdek, xalqaro hujjatlarga muvofiqlashtirish zarur. Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini rivojlantirish strategiyasi (keyingi oʻrinlarda — Strategiya) ushbu vazifalarni amalga oshirishga xizmat qiladi. Strategiya jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi tavakkalchiliklarni, shuningdek, milliy tizimni rivojlantirishning maqsadlari, vazifalari va ustuvor yoʻnalishlarini belgilaydi. Oʻzbekiston Respublikasining jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini (keyingi oʻrinlarda — milliy tizim) yanada mustahkamlash Strategiyaning asosiy maqsadidir. Quyidagilar Strategiyada belgilangan maqsadga erishishning vazifalari hisoblanadi: milliy tizimni xalqaro hujjatlarga va andozalarga muvofiqligini taʼminlash; jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish holatlarining barvaqt profilaktikasini taʼminlash; respublikaning moliya tizimini har qanday jinoiy tajovuzlardan himoya qilish hamda yanada mustahkamlash; respublika hududida terrorizm xavflarini kamaytirish, ekstremizm, terrorizm va ommaviy qirgʻin qurolini tarqatishni moliyalashtirish holatlariga barham berish; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasiga jalb etilgan davlat organlari, moliyaviy va nomoliyaviy tashkilotlarning oʻzaro hamkorligini yanada mustahkamlash; xorijiy davlatlar, shu jumladan xalqaro va mintaqaviy tashkilotlar bilan jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida hamkorlikni yanada kengaytirish; axborot almashinuvi hamda maʼlumotlarga ishlov berishning zamonaviy usullari va vositalarini joriy etish orqali mavjud xavf-xatarlarni tezkorlik bilan aniqlash va bartaraf etish. Milliy tizim jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida yagona davlat siyosatini amalga oshirishga qaratilgan. Milliy tizim terrorizm va jinoyatchilikka qarshi kurashish strategiyasining muhim tarkibiy qismi hisoblanib, inson va fuqarolarning huquqlari va erkinliklarini, respublikaning iqtisodiy manfaatlarini himoya qilishga hamda milliy xavfsizlikni taʼminlashga xizmat qiladi. Bu borada mustahkam huquqiy baza hamda institutsional tuzilma yaratilgan, jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi faoliyatni muvofiqlashtirish, nazorat qilish va chora-tadbirlarni tashkillashtirishga masʼul boʻlgan maxsus vakolatli davlat organi hamda Idoralararo komissiya tashkil etilgan. Sohadagi munosabatlarni tartibga solish maqsadida “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi Qonun hamda 100 ga yaqin boshqa normativ-huquqiy hujjatlar qabul qilingan. Bunday jinoyatlarning barvaqt profilaktikasini taʼminlash, oʻz vaqtida aniqlash va oldini olish tadbirlariga 20 dan ortiq davlat organlari hamda 7 mingdan ziyod pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar jalb etilgan. Xorijiy davlatlarning maxsus vakolatli organlari bilan oʻzaro hamkorlikka oid 17 ta kelishuvlar imzolangan, “Egmont” moliyaviy razvedka boʻlinmalari guruhi doirasida 162 ta xorijiy davlatning vakolatli organlari bilan oʻzaro hamkorlik qilinmoqda. Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevroosiyo guruhining toʻlaqonli aʼzosi sifatida faol ishtirok etib kelinmoqda hamda mazkur tashkilotga aʼzo-davlatlar bilan oʻzaro hamkorlik yoʻlga qoʻyilgan. Jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq jinoyatlar milliy va global xavfsizlikka jiddiy tahdid solishi bilan birga davlat va uning iqtisodiy institutlarining normal faoliyat koʻrsatishiga, moliya tizimi barqarorligiga hamda davlatning xalqaro maydondagi obroʻsiga taʼsir koʻrsatadi. Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish milliy tizimida quyidagi tavakkalchiliklar mavjud: a) jinoiy faoliyatdan olingan daromadlarni legallashtirishga qarshi kurashish sohasidagi tavakkalchiliklar: yalpi ichki mahsulotda yashirin iqtisodiyot ulushining yuqoriligi; soxta tadbirkorlik faoliyatini yuritish hamda tadbirkorlik subyektlari tomonidan soxta moliyaviy-xoʻjalik faoliyatini amalga oshirish bilan bogʻliq holatlarning mavjudligi; korrupsiya, bojxona va soliq sohasidagi jinoyatlar, giyohvand moddalarning noqonuniy muomalasi bilan bogʻliq jinoyatlarning saqlanib qolinishi; naqd pul bilan bogʻliq toʻlovlarning keng tarqalganligi hamda transchegaraviy pul oʻtkazmalarining yuqoriligi; b) terrorizmni moliyalashtirishga qarshi kurashish sohasidagi tavakkalchiliklar: Oʻzbekiston Respublikasi fuqarolarining xorijiy davlatlardagi turli ekstremistik oqimlar taʼsiriga tushib qolishi; terrorchilarning katta moliyaviy xarajatlar talab qilmaydigan individual terrorchilik harakatlarni amalga oshirish bilan bogʻliq yangi usullarga oʻtishi; terrorchilik faoliyatini moliyalashtirish uchun yangi moliyaviy vositalar va texnologiyalardan, shu jumladan moliyaviy operatsiyalar ishtirokchilarining maxfiyligini taʼminlash imkonini beradigan “kraudfanding” usullaridan keng foydalanilishi. Strategiyada belgilangan maqsadlarga erishish uchun quyidagilar Strategiyani amalga oshirishning ustuvor yoʻnalishlari hisoblanadi: jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida milliy darajada aniqlangan tavakkalchiliklarni kamaytirish hamda davlat siyosatini yanada mustahkamlash; ushbu sohadagi milliy tizimning xalqaro hujjatlarga muvofiqligini, shuningdek, FATF standartlari va xalqaro-huquqiy hujjatlarning Oʻzbekiston Respublikasi qonunchilik hujjatlariga implementatsiya qilinishini taʼminlash; mazkur sohadagi jinoyatlarning barvaqt oldini olish borasida davlat organlari faoliyati samaradorligini yanada oshirish, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarning javobgarligini kuchaytirish; xalqaro tashkilotlar va xorijiy mamlakatlar bilan hamkorlikni yanada rivojlantirish hamda tizimli muloqotni yoʻlga qoʻyish; sohadagi barcha statistik maʼlumotlarning yaxlit tizimini shakllantirish, maʼlumotlarni toʻplash, qayta ishlash, tahlil qilish va ulardan foydalanish hamda axborot almashinuvi samaradorligini oshirishda zamonaviy axborot texnologiyalarini keng joriy etish; sohaga jalb qilingan davlat organlari xodimlarining kasbiy mahoratini oshirish, shuningdek, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar xodimlarini oʻqitish hamda qayta tayyorlash. Strategiyada belgilangan ustuvor yoʻnalishlar quyidagi mexanizmlar asosida amalga oshiriladi: a) jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida milliy darajada aniqlangan tavakkalchiliklarni kamaytirish hamda davlat siyosatini yanada mustahkamlash yoʻnalishida: jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish samaradorligini oshirish; xalqaro shartnomalarda belgilangan majburiyatlarni, shu jumladan Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevroosiyo guruhi toʻgʻrisidagi Bitimdan kelib chiquvchi, shuningdek, “Egmont” moliyaviy razvedka boʻlinmalari guruhi faoliyatida ishtirok etish doirasida Oʻzbekiston Respublikasining majburiyatlarini bajarish; iqtisodiyotda yashirin aylanmani qisqartirishga qaratilgan mexanizmlarni ishlab chiqish; milliy tizim, uning alohida elementlari va mexanizmlari samaradorligini baholashning ilmiy asoslangan son va sifat koʻrsatkichlarini belgilash; b) milliy tizimning xalqaro hujjatlarga muvofiqligini, shuningdek, FATF standartlari va xalqaro-huquqiy hujjatlarning Oʻzbekiston Respublikasi qonunchilik hujjatlariga implementatsiya qilinishini taʼminlash yoʻnalishida: qonunchilik hujjatlarini jinoiy daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi xalqaro standartlarga muvofiqlashtirish; ushbu sohadagi qonunchilik hujjatlarini amalga oshirish samaradorligini taʼminlash maqsadida qonunchilik hujjatlarini takomillashtirish; BMT Xavfsizlik Kengashining terrorizm va ommaviy qirgʻin qurolini tarqatishga aloqador shaxslarning operatsiyalarini toʻxtatib qoʻyish va (yoki) pul mablagʻlari va boshqa mol-mulkini ishga solmay toʻxtatib qoʻyish bilan bogʻliq rezolyutsiyalari ijrosini kechiktirmasdan taʼminlash maqsadida pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlarga ushbu rezolyutsiyalarni yuborish mexanizmini takomillashtirish; jinoiy faoliyatdan olingan daromadlarni legallashtirish va terrorizmni moliyalashtirish bilan bogʻliq tavakkalchiliklarni milliy darajada baholash natijalarini davlat organlari va xususiy sektorga yetkazish tartibini takomillashtirish; “ommaviy mansabdor shaxs” tushunchasini qonun hujjatlari bilan belgilash hamda ommaviy mansabdor shaxslar, ularning oila aʼzolari va ommaviy mansabdor shaxslarga yaqin shaxslar tomonidan amalga oshirilayotgan pul mablagʻlari va boshqa mol-mulk bilan bogʻliq operatsiyalarni aniqlash va kengaytirilgan monitoring oʻtkazish chora-tadbirlarini belgilash; tavakkalchiliklar guruhiga mansubligiga qarab mijozlarni oʻrganish va ularning shaxsiga aniqlik kiritishning differensiyalashgan yondashuvini qoʻllash choralarini koʻrish; jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq holatlar boʻyicha yuridik shaxslarning javobgarligini qonun hujjatlari bilan belgilash hamda ular faoliyatining shaffofligini taʼminlashga doir xalqaro standartlar implementatsiya qilinishini taʼminlash; benefitsiar mulkdorlarni aniqlash va indentifikatsiya qilish maqsadida pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar tomonidan benefitsiar mulkdorlar haqidagi maʼlumotlarni olish mexanizmini ishlab chiqish va takomillashtirish; mijozlar va benefitsiar mulkdorlarning shaxsiga aniqlik kiritish tartibini, shuningdek, mijozlarni lozim darajada tekshirish boʻyicha kengaytirilgan chora-tadbirlar qoʻllash tizimini takomillashtirish; kripto-aktivlar muomalasi sohasidagi faoliyatni amalga oshiruvchi shaxslarga va kripto-aktivlar sohasidagi xavf-xatarlarga nisbatan tavakkalchiliklarga asoslangan yondashuvni qoʻllash metodikasini ishlab chiqish; moliyaviy xizmatlarning yangi turlari va moliyaviy tashkilotlar, shuningdek, ommaviy mansabdor shaxslar boʻyicha jinoiy faoliyatdan olingan daromadlarni legallashtirish va terrorizmni moliyalashtirish tavakkalchiliklarini doimiy va tizimli ravishda baholash choralarini ishlab chiqish; ekstremistik faoliyatga aloqador shaxslarning pul mablagʻlarini yoki boshqa mol-mulk bilan bogʻliq operatsiyalarini toʻxtatib turish va (yoki) ishga solmay toʻxtatib qoʻyish, tiklash hamda ulardan foydalanishga ruxsat berish tartibini joriy qilish; v) sohadagi jinoyatlarning barvaqt oldini olish borasida davlat organlari faoliyati samaradorligini yanada oshirish, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarning javobgarligini kuchaytirish yoʻnalishida: jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq jinoyatlar uchun javobgarlik muqarrarligini taʼminlash maqsadida moliyaviy tergov oʻtkazish tartibini hamda predikat jinoyatlar toifasini belgilash; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi jinoyatlarni aniqlash, fosh etish va tergov qilish metodikasini takomillashtirish; jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq jinoyat ishlari boʻyicha huquqni qoʻllash amaliyotini takomillashtirish, shu jumladan, bunday toifadagi jinoyatlarni malakalashning yagona yondashuvini joriy etish; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida yaxlit axborot tizimini yaratish orqali milliy tizimga kiruvchi davlat organlari, tashkilotlar va mutaxassislar faoliyatini muvofiqlashtirishni taʼminlash hamda ular oʻrtasidagi oʻzaro aloqalarni yanada kengaytirish; pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar ustidan nazoratning samarali mexanizmini joriy etish; jinoiy faoliyatdan olingan daromadlarni legallashtirish bilan bogʻliq tavakkalchilik darajasi yuqori boʻlgan korrupsiyaga oid huquqbuzarliklar uchun belgilangan javobgarliklarni xalqaro standartlarga muvofiqlashtirish hamda bunday huquqbuzarliklar uchun javobgarlikni kuchaytirish; nazorat qiluvchi, litsenziyalovchi va roʻyxatdan oʻtkazuvchi organlarning jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini moliyalashtirishga qarshi kurashish sohasidagi qonun hujjatlariga pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar tomonidan rioya etilishini monitoring va nazorat qilishi mexanizmini takomillashtirish; g) xalqaro tashkilotlar va xorijiy mamlakatlar bilan hamkorlikni yanada rivojlantirish hamda tizimli muloqotni yoʻlga qoʻyish yoʻnalishida: jinoiy faoliyatdan olingan mol-mulkni qidirish, xatlash, musodara qilish hamda xorijdan aktivlarni qaytarish borasida xorijiy davlatlar bilan hamkorlikni mustahkamlash; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida ixtisoslashgan xalqaro va mintaqaviy tashkilotlar hamda xorijiy davlatlar bilan hamkorlikni yanada kengaytirish; xorijiy davlatlarning moliyaviy razvedka boʻlinmalari, shu jumladan huquqni muhofaza qiluvchi va maxsus vakolatli davlat organlari bilan hamkorlikni yanada rivojlantirish; Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevroosiyo guruhi doirasida xorijiy davlatlar bilan hamkorlikda milliy tizim samaradorligini oshirishga koʻmaklashish hamda oʻzaro tajriba almashishni kengaytirish; d) sohadagi barcha statistik maʼlumotlarning yaxlit tizimini shakllantirish, maʼlumotlarni toʻplash, qayta ishlash, tahlil qilish va ulardan foydalanish hamda axborot almashinuvi samaradorligini oshirishda zamonaviy axborot texnologiyalarini keng joriy etish yoʻnalishida: milliy, mintaqaviy va xalqaro miqyosda axborot almashish, maʼlumotlarni qayta ishlash va tahlil qilish borasida maxsus vakolatli davlat organining axborot-texnologiyalari boʻyicha imkoniyatlarini kengaytirish; davlat organlari va tashkilotlarining maʼlumotlar bazalari va axborot tizimlarini integratsiya qilish orqali oʻzaro axborot almashish samaradorligini yanada oshirish; davlat organlari, shu jumladan pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar oʻrtasida axborot almashish sohasida maʼlumotlarni himoya qilish talablariga rioya etish tartibini takomillashtirish; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi shubhali operatsiyalar toʻgʻrisidagi xabarlarni saralash va qayta ishlashni avtomatlashtirish uchun dasturiy mahsulotlarni ishlab chiqish hamda joriy etish; e) sohaga jalb qilingan davlat organlari xodimlarining kasbiy mahoratini oshirish, shuningdek, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar xodimlarini oʻqitish hamda qayta tayyorlash yoʻnalishida: jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida ishtirok etib keluvchi davlat organlari, nodavlat notijorat tashkilotlar, pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar xodimlarining kasbiy tayyorgarlik darajasini muntazam ravishda oshirish choralarini koʻrish; maxsus oliy taʼlim muassasalarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida mutaxassislarni tayyorlash tizimini joriy etish; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida maxsus oʻquv dasturlarini ishlab chiqish hamda kasbiy standartlarni joriy etish; xalqaro miqyosda tan olingan ACAMS, ACCA, CFE va boshqa tashkilotlar imkoniyatlaridan foydalanish, mazkur dasturlar doirasida malaka oshirishni yoʻlga qoʻyish. Strategiya doirasida belgilangan vazifalarni amalga oshirish orqali quyidagi natijalarga erishish nazarda tutiladi: jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi xalqaro standartlarning qonunchilik va huquqni qoʻllash amaliyotiga implementatsiya qilinishi taʼminlanadi hamda milliy qonunchilik takomillashtiriladi; ushbu sohadagi xalqaro majburiyatlarni bajarish yuzasidan qonunchilik hujjatlaridagi kamchiliklar bartaraf etiladi, xalqaro tashkilotlarning tavsiyalarini bajarish samaradorligi oshiriladi; milliy tizim yanada mustahkamlanadi hamda moliyaviy sektor barqarorligi taʼminlanadi; respublikaning xalqaro reytinglar va indekslar boʻyicha koʻrsatkichlari yaxshilanadi. T/r Chora-tadbirlarning nomlanishi Amalga oshirish shakli Ijro muddati Masʼul ijrochilar I. Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi normativ-huquqiy bazani takomillashtirish hamda xalqaro standartlarga muvofiqlashtirish 1. “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi qonunning yangi tahriri loyihasini ishlab chiqish va Oliy Majlis Qonunchilik palatasiga kiritish. Bunda: qonun normalarini jinoiy faoliyatdan olingan daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish sohasidagi xalqaro standartlarga muvofiqlashtirish; ekstremizmni moliyalashtirishga qarshi kurashishga qaratilgan chora-tadbirlarni belgilash; pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar uchun ichki nazorat qoidalarining minimal talablarini belgilash; moliyaviy va nomoliyaviy munosabatlarni amalga oshiruvchi tashkilotlar hamda maʼlum kasbiga oid vazifalarni amalga oshiruvchi shaxslarga nisbatan FATFning ayrim tavsiyalari qoʻllanilmasligi borasida normalar kiritish nazarda tutiladi. Qonun loyihasi 2022-yil 1-mart Bosh prokuratura (N. Yoʻldoshev), Markaziy bank (M. Nurmuratov), Moliya vazirligi (T. Ishmetov), Ichki ishlar vazirligi (P. Bobojonov), Davlat xavfsizlik xizmati (A. Azizov), Adliya vazirligi (R. Davletov), Axborot texnologiyalari vazirligi (Sh. Sadikov), Monopoliyaga qarshi kurashish qoʻmitasi (Sh. Shoraxmetov), Davlat aktivlarini boshqarish agentligi (A. Ortiqov), Oʻzkomnazorat (Gʻ. Ziyayev) 2. “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonun loyihasini ishlab chiqish va Oliy Majlis Qonunchilik palatasiga kiritish. Bunda: qonun hujjatlari bilan “ommaviy mansabdor shaxs” tushunchasini hamda toifasini belgilash; jinoiy faoliyatdan olingan daromadlarni legallashtirish, terrorizmni moliyalashtirish, ekstremizm va ommaviy qirgʻin qurolini tarqatishni moliyalashtirish bilan bogʻliq holatlar yuzasidan yuridik shaxslarning javobgarligini belgilash; korrupsiya bilan bogʻliq huquqbuzarliklar uchun belgilangan javobgarliklarni xalqaro standartlarga muvofiqlashtirish hamda bunday huquqbuzarliklar uchun javobgarlikni kuchaytirish. Qonun loyihasi 2021-yil 1-oktabr Bosh prokuratura (N. Yoʻldoshev), Oliy sud (K. Kamilov), Ichki ishlar vazirligi (P. Bobojonov), Davlat xavfsizlik xizmati (A. Azizov), Korrupsiyaga qarshi kurashish agentligi (A. Burxonov), Adliya vazirligi (R. Davletov), Davlat xizmatini rivojlantirish agentligi (O. Xasanov) 3. Ekstremizmni moliyalashtirishga qarshi kurashish samaradorligini oshirish maqsadida normativ-huquqiy hujjatlarga oʻzgartirish va qoʻshimchalar kiritish. Normativ-huquqiy hujjatlar loyihalari 2022-yil 1-sentabr Davlat xavfsizlik xizmati (A. Azizov), Bosh prokuratura Departamenti (D. Raximov), Oliy sud (K. Kamilov), Ichki ishlar vazirligi (P. Bobojonov), Adliya vazirligi (R. Davletov), Davlat bojxona qoʻmitasi (M. Azimov), Vazirlar Mahkamasi huzuridagi Din ishlari boʻyicha qoʻmita (S. Toshboyev) 4. Benefitsiar mulkdorlarni aniqlash va identifikatsiya qilish maqsadida pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar tomonidan benefitsiar mulkdorlar haqidagi maʼlumotlarni olish mexanizmini ishlab chiqish va takomillashtirish. Ommaviy mansabdor shaxslar, ularning oila aʼzolari va ommaviy mansabdor shaxslarga yaqin shaxslar tomonidan amalga oshirilayotgan pul mablagʻlari va boshqa mol-mulk bilan bogʻliq operatsiyalarni aniqlash hamda kengaytirilgan monitoring oʻtkazish chora-tadbirlarini belgilash. Normativ-huquqiy hujjat loyihasi 2021-yil 15-noyabr Bosh prokuratura Departamenti (D. Raximov), Davlat xizmatlari agentligi (U. Muxammadiyev), Davlat soliq qoʻmitasi (Sh. Kudbiyev), Korrupsiyaga qarshi kurashish agentligi (A. Burxonov), Davlat xizmatini rivojlantirish agentligi (O. Xasanov), Moliya vazirligi (T. Ishmetov), Adliya vazirligi (R. Davletov), Markaziy bank (M. Nurmuratov), Monopoliyaga qarshi kurashish qoʻmitasi (Sh. Shoraxmetov) 5. Pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar uchun jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi ichki nazorat qoidalarini takomillashtirish. Normativ-huquqiy hujjat loyihasi 2021-2022-yillar davomida Bosh prokuratura Departamenti (D. Raximov), Moliya vazirligi (T. Ishmetov), Adliya vazirligi (R. Davletov), Markaziy bank (M. Nurmuratov), Monopoliyaga qarshi kurashish qoʻmitasi (Sh. Shoraxmetov) 6. Ekstremistik faoliyatga aloqador shaxslarning pul mablagʻlarini yoki boshqa mol-mulk bilan bogʻliq operatsiyalarni toʻxtatib turish va (yoki) ishga solmay toʻxtatib qoʻyish, tiklash hamda ulardan foydalanishga ruxsat berish tartibini joriy qilish. Normativ-huquqiy hujjat loyihasi 2021-yil 15-noyabr Bosh prokuratura Departamenti (D. Raximov), Davlat xavfsizlik xizmati (A. Azizov), Ichki ishlar vazirligi (P. Bobojonov), Adliya vazirligi (R. Davletov) 7. Tergov va sud amaliyotida yuzaga kelayotgan savollar va muammolarni chuqur tahlil qilgan holda “Jinoiy faoliyatdan olingan daromadlarni legallashtirishga oid ishlar boʻyicha sud amaliyotining ayrim masalalari toʻgʻrisida”gi Oliy sud Plenumi qarorini yangi tahrirda qabul qilish. Oliy sud Plenumi qarori loyihasi 2021-yil 1-noyabr Oliy sud (K. Kamilov), Bosh prokuratura (N. Yoʻldoshev), Ichki ishlar vazirligi (P. Bobojonov), Davlat xavfsizlik xizmati (A. Azizov), Davlat bojxona qoʻmitasi (M. Azimov) 8. Tergov va sud amaliyotida yuzaga kelayotgan savollar va muammolarni chuqur tahlil qilgan holda “Terrorizm va ekstremizmni moliyalashtirishga oid ishlar boʻyicha sud amaliyotining ayrim masalalari toʻgʻrisida”gi Oliy sud Plenumi qarorini qabul qilish. Oliy sud Plenumi qarori loyihasi 2021-yil 1-dekabr Oliy sud (K. Kamilov), Davlat xavfsizlik xizmati (A. Azizov), Bosh prokuratura (N. Yoʻldoshev), Ichki ishlar vazirligi (P. Bobojonov), Davlat bojxona qoʻmitasi (M. Azimov) 9. Noqonuniy qoʻlga kiritilgan yoki jinoiy faoliyatdan olingan daromadlarni legallashtirish natijasida olingan mol-mulklarni xorijiy davlatlardan qaytarish borasida qonunchilikni takomillashtirish. Normativ-huq?qiy hujjat loyihasi 2022-yil 1-fevral Bosh prokuratura (N. Yoʻldoshev), Oliy sud (K. Kamilov), Ichki ishlar vazirligi (P. Bobojonov), Davlat xavfsizlik xizmati (A. Azizov), Korrupsiyaga qarshi kurashish agentligi (A. Burxonov), Tashqi ishlar vazirligi (A. Komilov) 10. Tijorat banklariga idoralararo axborot tizimi orqali yuqori xavfli deb baholangan operatsiyalar boʻyicha toʻlovlarni amalga oshirishni toʻxtatib turish vakolatini berish hamda ushbu vazifalarni bajarmaganlik uchun ularning masʼuliyatini oshirish boʻyicha qonunchilikka oʻzgartirish kiritish. Normativ-huquqiy hujjat loyihasi 2021-yil 1-noyabr Bosh prokuratura (N. Yoʻldoshev), Markaziy bank (M. Normuratov), Oliy sud (K. Kamilov) 11. Muddati oʻtgan debitor va asoslanmagan kreditor qarzdorliklarning oldini olish maqsadida tashqi savdo operatsiyalari ustidan monitoring oʻtkazishning muddati, shakli, shu jumladan yuridik va jismoniy shaxslar tomonidan valyuta operatsiyalari amalga oshirilishining asoslanganligini nazorat qilish boʻyicha kameral soliq tekshiruvini oʻtkazish tartibini ishlab chiqish. Idoraviy hujjat loyihasi 2021-yil 1-noyabr Davlat soliq qoʻmitasi (Sh. Kudbiyev), Moliya vazirligi (T. Ishmetov) 12. Eksport-import tovarlari narxini asossiz oshirish (kamaytirish) holatlarini aniqlashning metodikasini ishlab chiqish. Idoraviy hujjat loyihasi 2021-yil 15-oktabr Davlat bojxona qoʻmitasi (M. Azimov), Investitsiyalar va tashqi savdo vazirligi (L. Kudratov), Davlat soliq qoʻmitasi (Sh. Kudbiyev), Markaziy bank (M. Normuratov) II. Jinoiy faoliyatdan olingan daromadlarni legallashtirish, terrorizm, ekstremizm va ommaviy qirgʻin qurolini tarqatishni moliyalashtirishga qarshi kurashish samaradorligini yanada oshirish hamda bunday toifadagi jinoyatlarning barvaqt profilaktikasini taʼminlash 13. Jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklarni milliy darajada baholashni tashkil etish va oʻtkazish. Tashkiliy chora-tadbirlar Har 3 yilda bir marotaba Bosh prokuratura Departamenti (D. Raximov), Davlat xavfsizlik xizmati (A. Azizov), Ichki ishlar vazirligi (P. Bobojonov), Oliy sud (K. Kamilov), Korrupsiyaga qarshi kurashish agentligi (B. Burxonov), Bosh prokuratura (N. Yoʻldoshev), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), Markaziy bank (M. Nurmuratov), Adliya vazirligi (R. Davletov), Moliya vazirligi (T. Ishmetov), Raqobatni rivojlantirish va isteʼmolchilar huquqlarini himoya qilish qoʻmitasi (Sh. Shoraxmetov), Axborot texnologiyalari vazirligi (Sh. Sadikov), manfaatdor vazirlik va idoralar 14. Nazorat qiluvchi, litsenziyalovchi va roʻyxatdan oʻtkazuvchi organlar tomonidan jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini moliyalashtirishga qarshi kurashish sohasidagi qonunchilik hujjatlariga pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar tomonidan rioya etilishini nazorat qilish mexanizmini takomillashtirish. Normativ-huquqiy hujjat loyihasi 2021-yil 15-noyabr Bosh prokuratura Departamenti (D. Raximov), Markaziy bank (M. Nurmuratov), Adliya vazirligi (R. Davletov), Moliya vazirligi (T. Ishmetov), Monopoliyaga qarshi kurashish qoʻmitasi (Sh. Shoraxmetov), Oʻzkomnazorat (Gʻ. Ziyayev) 15. Jinoiy faoliyatdan olingan daromadlarni legallashtirish holatlarini oʻz vaqtida aniqlash va ularning oldini olish maqsadida predikat jinoyatlar toifasini belgilash hamda predikat jinoyatlar boʻyicha parallel ravishda moliyaviy tergov oʻtkazish tartibini ishlab chiqish. Normativ-huquqiy hujjat loyihasi 2021-yil 1-noyabr Bosh prokuratura (N. Yoʻldoshev), Davlat xavfsizlik xizmati (A. Azizov), Oliy sud (K. Kamilov), Ichki ishlar vazirligi (P. Bobojonov), Davlat bojxona qoʻmitasi (M. Azimov) 16. Internet va ijtimoiy tarmoqlar orqali sodir etilayotgan iqtisodiy jinoyatlar, terrorizmni moliyalashtirish hamda kripto-aktivlarning noqonuniy muomalasiga qarshi kurashish borasida chora-tadbirlarni amalga oshirish. Kompleks chora-tadbirlar Doimiy ravishda Ichki ishlar vazirligi (P. Bobojonov), Bosh prokuratura (N. Yoʻldoshev), Davlat xavfsizlik xizmati (A. Azizov), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), Axborot texnologiyalari vazirligi (Sh. Sadikov), manfaatdor vazirlik va idoralar 17. Moliyaviy va nomoliyaviy sektorlarda jinoiy faoliyatdan olingan daromadlarni legallashtirish va terrorizmni moliyalashtirish bilan bogʻliq xavflarni kamaytirish maqsadida har yili tavakkalchiliklarni baholash tizimini joriy etish. Tashkiliy chora-tadbirlar Har 3 yilda bir marotaba Markaziy bank (M. Nurmuratov), Moliya vazirligi (T. Ishmetov), Raqobatni rivojlantirish va isteʼmolchilar huquqlarini himoya qilish qoʻmitasi (Sh. Shoraxmetov), Davlat aktivlarini boshqarish agentligi (A. Ortiqov), Axborot texnologiyalari vazirligi (Sh. Sadikov),manfaatdor vazirlik va idoralar 18. BMT Xavfsizlik Kengashining terrorizm va ommaviy qirgʻin qurolini tarqatishga aloqador shaxslarning operatsiyalarini toʻxtatib qoʻyish va (yoki) pul mablagʻlari va boshqa mol-mulkini ishga solmay toʻxtatib qoʻyish bilan bogʻliq rezolyutsiyalarining ijrosini kechiktirmasdan taʼminlash maqsadida pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlarga ushbu rezolyutsiyalarni yuborish mexanizmini takomillashtirish. Normativ-huquqiy hujjat loyihasi 2021-yil 1-noyabr Bosh prokuratura Departamenti (D. Raximov), Davlat xavfsizlik xizmati (A. Azizov), Ichki ishlar vazirligi (P. Bobojonov), Oliy sud (K. Kamilov), “Kiberxavfsizlik markazi” DUK (Chichenkov D. ) 19. Jinoiy faoliyatdan olingan daromadlarni legallashtirish va terrorizmni moliyalashtirish bilan bogʻliq jinoyatlarning oʻziga xos sxemalarini aniqlash va ularni bartaraf etish borasida takliflarni ishlab chiqish maqsadida tadqiqotlar oʻtkazish. Tashkiliy chora-tadbirlar 2021-2022-yillar davomida Bosh prokuratura Departamenti (D. Raximov), Davlat xavfsizlik xizmati (A. Azizov), Ichki ishlar vazirligi (P. Bobojonov), Oliy sud (A. Kamilov), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), Sanoat xavfsizligi davlat qoʻmitasi (B. Gulyamov), Markaziy bank (M. Nurmuratov), Moliya vazirligi (T. Ishmetov), Bosh prokuratura (N. Yoʻldoshev), Adliya vazirligi (R. Davletov), Davlat aktivlarini boshqarish agentligi (A. Ortiqov), Monopoliyaga qarshi kurashish qoʻmitasi (Sh. Shoraxmetov), manfaatdor vazirlik va idoralar 20. Jinoiy faoliyatdan olingan daromadlarni legallashtirish va terrorizmni moliyalashtirish bilan bogʻliq xavflarni milliy darajada baholash natijalarini vazirlik va idoralar, shuningdek, pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlar eʼtiboriga yetkazish. Tashkiliy chora-tadbirlar Doimiy, tasdiqlangandan keyin 1 haftadan kechiktirmay Bosh prokuratura Departamenti (D. Raximov), Markaziy bank (M. Nurmuratov), Moliya vazirligi (T. Ishmetov), Ichki ishlar vazirligi (P. Bobojonov), Davlat xavfsizlik xizmati (A. Azizov), Adliya vazirligi (R. Davletov), Axborot texnologiyalari vazirligi (Sh. Sadikov), Raqobatni rivojlantirish va isteʼmolchilar huquqlarini himoya qilish qoʻmitasi (Sh. Shoraxmetov), Davlat aktivlarini boshqarish agentligi (A. Ortiqov) 21. Pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarning ichki nazorat xizmatlari samaradorligini mazkur tashkilotlar faoliyatining xususiyatidan kelib chiqqan holda tahlil qilish. Tahlil natijalari boʻyicha ichki nazorat xizmatlari faoliyatini kuchaytirish boʻyicha takliflar ishlab chiqish. Tashkiliy chora-tadbirlar 2021-yil 1-noyabr Markaziy bank (M. Nurmuratov), Moliya vazirligi (T. Ishmetov), Adliya vazirligi (R. Davletov), Bosh prokuratura Departamenti (D. Raximov) Axborot texnologiyalari vazirligi (Sh. Sadikov), Monopoliyaga qarshi kurashish qoʻmitasi (Sh. Shoraxmetov), Davlat aktivlarini boshqarish agentligi (A. Ortiqov) 22. Xalqaro tashkilotlar vakillari, xorijiy davlatlar mutaxassislari va sohadagi olimlar ishtirokida “Jinoiy daromadlarni legallashtirish va terrorizmni moliyalashtirish: zamonaviy tahdidlar va ularga qarshi kurashishning dolzarb masalalari” mavzusidagi xalqaro ilmiy-amaliy konferensiyani oʻtkazish. Tashkiliy chora-tadbirlar 2022-yil davomida Bosh prokuratura (N. Yoʻldoshev), Ichki ishlar vazirligi (P. Bobojonov), Davlat xavfsizlik xizmati (A. Azizov), Davlat bojxona qoʻmitasi (M. Azimov), manfaatdor vazirlik va idoralar 23. Huquqni muhofaza qiluvchi va nazorat qiluvchi organlar tomonidan soliq, bojxona, savdo yoki xizmat koʻrsatish qoidalarini buzish, litsenziyasiz faoliyatni amalga oshirish bilan bogʻliq jinoyatlarni aniqlash boʻyicha birgalikdagi chora-tadbirlarni amalga oshirish. Qoʻshma chora-tadbirlar Doimiy ravishda Bosh prokuratura (N. Yoʻldoshev), Ichki ishlar vazirligi (P. Bobojonov), Davlat xavfsizlik xizmati (A. Azizov), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), manfaatdor vazirlik va idoralar 24. Pul oʻtkazmalarining norasmiy tizimlaridan foydalanish bilan bogʻliq huquqbuzarliklar sodir etilishiga imkon beruvchi sabab va shart-sharoitlarni tahlil qilish. Tahliliy hujjat 2021-yil 1-avgust Ichki ishlar vazirligi (P. Bobojonov), Bosh prokuratura (N. Yoʻldoshev), Davlat xavfsizlik xizmati (A. Azizov), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), manfaatdor vazirlik va idoralar 25. Qimmatli qogʻozlar bozorida bitimlarni amalga oshirishda brokerlarga sir tutiladigan maʼlumotlarni oshkor qilish boʻyicha jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasidagi faoliyatni tahlil qilish va qonunchilikni takomillashtirish boʻyicha takliflar ishlab chiqish. Tahliliy hujjat 2021-yil 1-sentabr Moliya vazirligi (T. Ishmetov), manfaatdor vazirlik va idoralar 26. Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish boʻyicha Yevroosiyo guruhi tomonidan milliy tizim samaradorligi borasida oʻtkazilgan oʻzaro baholashning ikkinchi bosqichi natijalarini muhokama qilish. Tashkiliy chora-tadbirlar 2022-yil I yarim yillik Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha idoralararo komissiya III. Kadrlar tayyorlash, qayta tayyorlash va ularning malakasini oshirish tizimini yanada takomillashtirish 27. Davlat organlari, nodavlat notijorat tashkilotlari hamda pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar xodimlarini jinoiy daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish mexanizmi va tizimi haqida huquqiy bilimi va xabardorligini oshirish yuzasidan, shu jumladan quyidagilar orqali taʼsirchan amaliy chora-tadbirlarni amalga oshirish: Oʻzbekiston Respublikasi Huquqni muhofaza qilish akademiyasi qoshida jinoiy daromadlarni legallashtirish, terrorizm va ommaviy qirgʻin qurolini tarqatishni moliyalashtirish holatlarini aniqlash, bunday xavf-xatarlarni boshqarish va ularni minimallashtirish boʻyicha chora-tadbirlar koʻrish borasidagi kasb mahorati va malakasini muntazam ravishda oshirishni tashkil etish; seminarlar va davra suhbatlari oʻtkazish orqali milliy tizim samaradorligiga taʼsir koʻrsatuvchi xavflarni muhokama qilib borish; jinoiy daromadlarni legallashtirishga, terrorizm moliyalashtirishga va ommaviy qirgʻin qurolini tarqatishni moliyalashtirishga qarshi kurashish borasida amaliy tavsiyalarni ishlab chiqish hamda maxsus oʻquv-metodik va boshqa adabiyotlarni yaratish. Tashkiliy chora-tadbirlar Doimiy ravishda Bosh prokuratura (N. Yoʻldoshev), Ichki ishlar vazirligi (P. Bobojonov), Davlat xavfsizlik xizmati (A. Azizov), Bank-moliya akademiyasi (T. Yadgarov), Davlat bojxona qoʻmitasi (M. Azimov), manfaatdor vazirlik va idoralar 28. Jinoiy daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida ilmiy, tadqiqot va ekspert salohiyatini yuksaltirish choralarini koʻrish, shu jumladan bunday jinoyatlarga qarshi kurashish boʻyicha chora-tadbirlarni amalga oshirishga masʼul boʻlgan shaxslarning bilimlarini va kasbiy mahoratini muntazam ravishda oshirib borish: mazkur sohada sertifikat olgan ekspertlarning milliy jamoasini bosqichma-bosqich shakllantirish; ilmiy-metodik materiallarni ishlab chiqishga xorijiy ekspertlar va maslahatchilarni jalb etish; milliy ekspertlarning jinoiy daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish sohasi boʻyicha ACAMS, ACCA, CFE dasturlari doirasida malaka oshirishini yoʻlga qoʻyish hamda boshqa xalqaro taʼlim muassasalarida oʻqitish. Tashkiliy chora-tadbirlar Doimiy ravishda Oliy va oʻrta maxsus taʼlim vazirligi (A. Toshqulov), Oʻzbekiston Respublikasi Huquqni muhofaza qilish akademiyasi (E. Kolenko), Adliya vazirligi (R. Davletov), Ichki ishlar vazirligi Akademiyasi (R. Xotamov), Davlat xavfsizlik xizmati Akademiyasi (U. Azizov), Bank-moliya akademiyasi (T. Yadgarov), Bojxona instituti (V. Ergashev), manfaatdor taʼlim muassasalari 29. Oliy taʼlim muassasalarining oʻquv dasturlariga jinoiy faoliyatdan olingan daromadlarni legallashtirishga, terrorizm moliyalashtirishga va ommaviy qirgʻin qurolini tarqatishni moliyalashtirishga qarshi kurashish maxsus kurslarini kiritish, shu jumladan: milliy tizimga ushbu sohadagi jinoyatlarning xavf-xatarlari asosida oʻquv materiallarini tayyorlash uchun yagona metodologik talablarni ishlab chiqish va tasdiqlash; oliy taʼlim muassasalari, shu qatorda davlat xizmatch?lari, shuningdek, bunday jinoyatlarga qarshi kurashish boʻyicha taʼlim berishga masʼul shaxslarning malakasini va kasbiy tayyorgarligini oshirish boʻyicha muassasalarda taalluqli dasturlarni joriy etish; parallel ravishda moliyaviy tergov oʻtkazish boʻyicha metodika ishlab chiqish; huquqshunos kadrlarni tayyorlash ishchi oʻquv rejalariga “Jinoiy daromadlarni legallashtirish, terrorizm moliyalashtirish va ekstremizmni moliyalashtirish bilan bogʻliq jinoyatlar boʻyicha dastlabki tergov oʻtkazish” maxsus kursini kiritish. Tashkiliy chora-tadbirlar 2021-yil davomida Oliy va oʻrta maxsus taʼlim vazirligi (A. Toshqulov), Bosh prokuratura Akademiyasi (E. Kolenko), Adliya vazirligi (R. Davletov), Ichki ishlar vazirligi Akademiyasi (R. Xotamov), Davlat xavfsizlik xizmati akademiyasi (U. Azizov), Bank — moliya akademiyasi (T. Yadgarov), Bojxona instituti (V. Ergashev) IV. Jinoiy faoliyatdan olingan daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish sohasida xalqaro hamkorlikni yanada rivojlantirish va mustahkamlash 30. Jinoiy faoliyatdan olingan daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish sohasida xalqaro hamkorlikni kengaytirish maqsadida xorijiy davlatlar, shu jumladan xalqaro va mintaqaviy tashkilotlar bilan oʻzaro hamkorlikka oid xalqaro hujjatlar imzolash. Tashkiliy chora-tadbirlar Doimiy Bosh prokuratura (N. Yoʻldoshev), Davlat xavfsizlik xizmati (A. Azizov), Ichki ishlar vazirligi (P. Bobojonov), Tashqi ishlar vazirligi (A. Komilov), Oliy sud (K. Kamilov), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), Markaziy bank (M. Nurmuratov), Moliya vazirligi (T. Ishmetov), Axborot texnologiyalari vazirligi (Sh. Sadikov), Adliya vazirligi (R. Davletov), Davlat aktivlarini boshqarish agentligi (A. Ortiqov), Raqobatni rivojlantirish va isteʼmolchilar huquqlarini himoya qilish qoʻmitasi (Sh. Shoraxmetov), manfaatdor vazirlik va idoralar 31. Jinoiy faoliyatdan olingan daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish sohasida xorijiy davlatlarning ilgʻor tajribasini oʻrganish, shu jumladan xorijiy davlatlarga tashrif buyurish orqali tajriba almashishni taʼminlash. Tashkiliy chora-tadbirlar Doimiy ravishda Bosh prokuratura Departamenti (D. Raximov), Davlat xavfsizlik xizmati (A. Azizov), Ichki ishlar vazirligi (P. Bobojonov), Oliy sud (K. Kamilov), Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), Sanoat xavfsizligi davlat qoʻmitasi (B. Gulyamov), Markaziy bank (M. Nurmuratov), Moliya vazirligi (T. Ishmetov), Axborot texnologiyalari vazirligi (Sh. Sadikov), Adliya vazirligi (R. Davletov), Davlat aktivlarini boshqarish agentligi (A. Ortiqov), Raqobatni rivojlantirish va isteʼmolchilar huquqlarini himoya qilish qoʻmitasi (Sh. Shoraxmetov), manfaatdor vazirlik va idoralar 32. Noqonuniy qoʻlga kiritilgan yoki jinoiy daromadlarni legallashtirish natijasida olingan mol-mulklarni xorijiy davlatlardan qaytarish borasida xalqaro hamkorlikni yanada kengaytirish, shu jumladan oʻzaro hamkorlikka oid xalqaro hujjatlar imzolash. Tashkiliy-huquqiy chora-tadbirlar 2022-yil iyul Bosh prokuratura (N. Yoʻldoshev), Oliy sud (K. Kamilov), Davlat xavfsizlik xizmati (A. Azizov), Korrupsiyaga qarshi kurashish agentligi (Sh. Burxonov), Ichki ishlar vazirligi (P. Bobojonov), Tashqi ishlar vazirligi (A. Kamilov), manfaatdor vazirlik va idoralar 33. Iqtisodiy hamkorlik va taraqqiyot tashkilotiga aʼzo davlatlarning soliq idoralari oʻrtasida soliq maʼlumotlarining avtomatlashtirilgan almashinuvini yoʻlga qoʻyish. Tashkiliy chora-tadbirlar 2023-yil yanvar Davlat soliq qoʻmitasi (Sh. Kudbiyev), Moliya vazirligi (T. Ishmetov) 34. Import qilinayotgan tovarlar qiymatida eksport davlatida qayd etilgan qiymatiga nisbatan asossiz oshirish holatlarini oʻz vaqtida aniqlash samaradorligini oshirish maqsadida xorijiy davlatlarining bojxona xizmatlari oʻrtasida onlayn tarzda oʻzaro axborot almashish borasida ikki tomonlama bitimlar imzolash. Tashkiliy chora-tadbirlar 2021-yil oktabr Davlat bojxona qoʻmitasi (M. Azimov), Tashqi ishlar vazirligi (A. Kamilov), Investitsiyalar va tashqi savdo vazirligi (L. Kudratov) V. Jinoiy faoliyatdan olingan daromadlarni legallashtirishga, terrorizm va ommaviy qirgʻin qurolini tarqatishni moliyalashtirishga qarshi kurashish sohasida zamonaviy axborot-kommunikatsiya texnologiyalarini keng joriy etish va takomillashtirish 35. Zamonaviy axborot-kommunikatsiya texnologiyalarini joriy etish orqali jinoiy daromadlarni legallashtirishga, terrorizm va ommaviy qirgʻin qurolini moliyalashtirishga qarshi kurashish sohasida shubhali operatsiyalar haqidagi maʼlumotlarni avtomatlashtirilgan tartibda saralash, qayta ishlash va tahlil qilish imkonini beruvchi dasturiy taʼminot ishlab chiqish jarayonini takomillashtirish. Kompleks chora-tadbirlar 2021-2022-yillar davomida Bosh prokuratura Departamenti (D. Raximov), Bosh prokuratura (N. Yoʻldoshev), Axborot texnologiyalari vazirligi (Sh. Sadikov), manfaatdor vazirlik va idoralar 36. Jinoiy daromadlarni legallashtirishga, terrorizm va ommaviy qirgʻin qurolini moliyalashtirishga, shu jumladan iqtisodiy jinoyatlarga qarshi kurashish samaradorligini oshirish maqsadida davlat organlari va tashkilotlarining maʼlumotlar bazalari va axborot tizimlarini Bosh prokuratura Departamenti bazasiga integratsiya qilish. Kompleks chora-tadbirlar 2021-2022-yillar davomida Bosh prokuratura Departamenti (D. Raximov), Davlat xavfsizlik xizmati (A. Azizov), Ichki ishlar vazirligi (P. Bobojonov), Davlat personallashtirish markazi (U. Toshxoʻjayev) , Davlat bojxona qoʻmitasi (M. Azimov), Davlat soliq qoʻmitasi (Sh. Kudbiyev), Sanoat xavfsizligi davlat qoʻmitasi (B. Gulyamov), Moliya vazirligi (T. Ishmetov), Axborot texnologiyalari vazirligi (Sh. Sadikov), Adliya vazirligi (R. Davletov), Monopoliyaga qarshi kurashish qoʻmitasi (Sh. Shoraxmetov), manfaatdor vazirlik va idoralar 37. Pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar tomonidan ichki nazoratni amalga oshirishda xavflarni avtomatik tarzda tahlil qilish imkonini beruvchi tizimni joriy etish. Kompleks chora-tadbirlar 2021-2022-yillar davomida Markaziy bank (M. Nurmuratov), Moliya vazirligi (T. Ishmetov), Axborot texnologiyalari vazirligi (Sh. Sadikov), Adliya vazirligi (R. Davletov), Davlat aktivlarini boshqarish agentligi (A. Ortiqov), Monopoliyaga qarshi kurashish qoʻmitasi (Sh. Shoraxmetov), manfaatdor vazirlik va idoralar 38. Departament bilan pul mablagʻlari va boshqa mol-mulk bilan bogʻliq operatsiyalarni amalga oshiruvchi tashkilotlar, shuningdek, tegishli vazirlik va idoralar oʻrtasida real vaqt rejimida axborot almashinuvini taʼminlash maqsadida Departamentning axborot tizimida “shaxsiy kabinet” tashkil etish. Kompleks chora-tadbirlar 2021-yil davomida Bosh prokuratura Departamenti (D. Raximov), Axborot texnologiyalari vazirligi (Sh. Sadikov), manfaatdor vazirlik va idoralar 39. Tashkil etilayotgan Xavflarni baholash markazining toʻliq faoliyat olib borishi uchun tegishli choralarni amalga oshirish. Kompleks chora-tadbirlar 2021-2022-yillar davomida Bosh prokuratura Departamenti (D. Raximov), Axborot texnologiyalari vazirligi (Sh. Sadikov), manfaatdor vazirlik va idoralar 40. Videokonferensaloqa vositasi yordamida xorijiy davlatlar hamda xalqaro tashkilotlar bilan real vaqt rejimida hamkorlikdagi tadbirlarni amalga oshirish maqsadida Bosh prokuratura huzuridagi Departamentni zaruriy vositalar bilan taʼminlash choralarini koʻrish. Tashkiliy chora-tadbirlar 2021-yil davomida Bosh prokuratura (N. Yoʻldoshev), Axborot texnologiyalari vazirligi (Sh. Sadikov), manfaatdor vazirlik va idoralar 1. Oʻzbekiston Respublikasi Bosh prokuraturasi 2. Oʻzbekiston Respublikasi Davlat xavfsizlik xizmati 3. Oʻzbekiston Respublikasi Ichki ishlar vazirligi 4. Oʻzbekiston Respublikasi Tashqi ishlar vazirligi 5. Oʻzbekiston Respublikasi Moliya vazirligi 6. Oʻzbekiston Respublikasi Investitsiyalar va tashqi savdo vazirligi 7. Oʻzbekiston Respublikasi Adliya vazirligi 8. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi 9. Oʻzbekiston Respublikasi Davlat soliq qoʻmitasi 10. Oʻzbekiston Respublikasi Davlat bojxona qoʻmitasi 11. Oʻzbekiston Respublikasi Milliy statistika qoʻmitasi 12. Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi 13. Oʻzbekiston Respublikasi Prezidenti huzuridagi Loyiha boshqaruvi milliy agentligi 14. Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi 15. Oʻzbekiston Respublikasi Davlat aktivlarini boshqarish agentligi 16. Oʻzbekiston Respublikasi Korrupsiyaga qarshi kurashish agentligi 17. Oʻzbekiston Respublikasi Markaziy banki 18. Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti 19. Oʻzbekiston Respublikasi Bosh prokuraturasi huzuridagi Majburiy ijro byurosi 20. Oʻzbekiston Respublikasi Axborotlashtirish va telekommunikatsiyalar sohasida nazorat boʻyicha davlat inspeksiyasi T/r Axborotlar nomi Maʼlumotlarni taqdim etadigan tashkilotlar 1. Yuridik va jismoniy shaxslarning avtotransport vositalarini roʻyxatdan oʻtkazish (qayta roʻyxatdan oʻtkazish) va ular tomonidan amalga oshirilgan toʻlovlar toʻgʻrisida maʼlumot Ichki ishlar vazirligi 2. Jinoyat sodir etganlikda ayblanib sudlanganlar toʻgʻrisida maʼlumotlar 3. Qidirilayotganlar roʻyxatidagi shaxslar toʻgʻrisida maʼlumotlar 4. Mavjud qurollar, shuningdek, yoʻqolgan qurollar haqida maʼlumot 5. Oʻzbekiston Respublikasi fuqarolarini vaqtincha va doimiy roʻyxatdan oʻtkazish toʻgʻrisidagi maʼlumotlar 6. Oʻzbekiston Respublikasi fuqarolari hujjatlari toʻgʻrisidagi maʼlumotlar (eski pasport) 7. Profilaktik, tezkor va boshqa hisoblarda turgan shaxslar toʻgʻrisidagi “Shaxs” maʼlumotlar bazasi 8. Temir yoʻl transportida harakatlanish hujjat (chipta)larini rasmiylashtirgan yoʻlovchilar haqidagi “Vokzal” maʼlumotlar bazasi 9. Havo transportida harakatlanish hujjat (chipta)larini rasmiylashtirgan yoʻlovchilar haqidagi “Aeroport” maʼlumotlar bazasi 10. Qidiruvda boʻlgan raqamli buyumlar toʻgʻrisidagi “Buyum” maʼlumotlar bazasi 11. Respublika boʻyicha qidiruvdagi avtomototransport vositalari toʻgʻrisida maʼlumotlar bazasi 12. Maʼmuriy huquqbuzarlik sodir etgan shaxslar toʻgʻrisidagi maʼlumotlar bazasi 13. MDH davlatlari boʻyicha qidiruvda boʻlgan avtomototransport vositalari toʻgʻrisida maʼlumotlar bazasi 14. Haydovchilik guvohnomasini olgan shaxslarning maʼlumotlar bazasi 15. Oʻzbekiston Respublikasi fuqarosi va fuqaroligi boʻlmagan shaxslarning biometrik hujjatlari toʻgʻrisidagi maʼlumotlar bazasi 16. Chet elga chiqish uchun Oʻzbekiston Respublikasi fuqarolarining biometrik pasportlari toʻgʻrisida maʼlumot 17. Berilgan (bekor qilingan) haydovchilik guvohnomasi toʻgʻrisidagi maʼlumotlar bazasi 18. Oʻzbekiston Respublikasi fuqarolari va fuqaroligi boʻlmagan shaxslarning ID-kartalari toʻgʻrisidagi maʼlumotlar 19. “Shaxslar” maʼlumotlar bazasidan xalqaro jinoyatchilar, bedarak yoʻqolganlar haqida maʼlumot Ichki ishlar vazirligining Interpol milliy markaziy byurosi 20. “Avtomobilni oʻgʻirlash” maʼlumotlar bazasidan barcha turdagi oʻgʻirlangan transport vositalari haqida maʼlumot 21. “Oʻgʻirlangan va yoʻqolgan sayohat hujjatlari (pasportlari)” maʼlumotlar bazasidan yoʻqolgan/oʻgʻirlangan pasportlar, sayohat hujjatlari toʻgʻrisida maʼlumot 22. Roʻyxatdan oʻtgan fuqarolik holati dalolatnomalari va ularning tarkibi toʻgʻrisida maʼlumot Adliya vazirligi 23. Yuridik shaxslar birlashmalari reyestri 24. Xoʻjalik yurituvchi subyektlarning Yagona davlat reyestridan olingan maʼlumotlar 25. Litsenziyalarni berish va xabardor qilish toʻgʻrisidagi maʼlumotlar, shuningdek, ularning bekor qilinishi, toʻxtatib qoʻyilishi yoki advokatlik va notarial faoliyatni amalga oshirish huquqining bekor qilinishi toʻgʻrisidagi maʼlumotlar 26. Mulkni sotib olish-sotish shartnomalari, mulkni ijaraga berish shartnomalari va ijara miqdori toʻgʻrisidagi maʼlumotlar Adliya vazirligi 27. Meros orqali yoki xayr-ehson orqali fuqarolarning mulkiga oʻtkazilgan mulk qiymati toʻgʻrisida maʼlumotlar 28. Notariuslar reyestri 29. Advokatlar, shuningdek advokatlik byurolari, hayʼatlari, firmalari reyestri 30. Berilgan davlat nafaqalari toʻgʻrisida oluvchilar kesimida maʼlumot Moliya vazirligi 31. Davlat xaridlari toʻgʻrisida maʼlumot 32. QQSning qaytarilishi boʻyicha haqiqiy xarajatlar toʻgʻrisida mablagʻ oluvchilar kesimida maʼlumot 33. Litsenziyalarni berish, shuningdek, ularni bekor qilish, toʻxtatib turish yoki quyidagi faoliyatni amalga oshirish huquqini bekor qilish toʻgʻrisidagi maʼlumotlar: 1. Sugʻurtalovchilar va sugʻurta brokerlarining sugʻurta faoliyati. 2. Lotereyalarni tashkil etish. 34. Yuridik va jismoniy shaxslar kesimida haqiqatda foydalanilgan ichimlik suvi hajmi toʻgʻrisida maʼlumot “Oʻzsuvtaʼminot” AJ 35. Yoʻlovchi va yuk tashish faoliyati bilan shugʻullanuvchi litsenziyalangan tashuvchi va transport toʻgʻrisida maʼlumot Transport vazirligi 36. Giyohvandlik vositalari, psixotrop moddalar va prekursorlarni olib kirish (eksport qilish), saqlash, sotish (chiqarish), tarqatish, tashish, ishlab chiqarish, yoʻq qilish, ilmiy va maʼrifiy maqsadlarda giyohvandlik vositalari, psixotrop moddalar va prekursorlardan foydalanish toʻgʻrisidagi maʼlumotlar, sanoat ehtiyojlari uchun, shu jumladan tibbiyot va veterinariya, shuningdek, giyohvand oʻsimliklarni yetishtirish boʻyicha maʼlumotlar Sogʻliqni saqlash vazirligi 37. Farmatsevtika faoliyati boʻyicha maʼlumotlar 38. Farmatsevtika faoliyatini amalga oshirish huquqi uchun berilgan litsenziyalar reyestri 39. Shahar telefon tarmogʻi va uyali aloqa raqamlari va ularning egalari haqida maʼlumot Axborot texnologiyalari va kommunikatsiyalarini rivojlantirish vazirligi, “Oʻzbektelekom” AK, Uyali aloqa operatorlari, Oʻzbekiston Respublikasi Elektron texnologiyalarini rivojlantirish markazi 40. Importga rasmiylashtirilgan bojxona yuk deklaratsiyalari maʼlumotlari Davlat bojxona qoʻmitasi 41. Yoʻlovchi bojxona deklaratsiyalari toʻgʻrisidagi maʼlumotlar 42. Tovarlartranziti toʻgʻrisida maʼlumot 43. Tovarlarni noqonuniy olib kirishga urinishlar toʻgʻrisidagi maʼlumotlar (sana, predmet, mahsulot, miqdor, qiymat) 44. Tashqi savdo operatsiyalarining yagona elektron axborot tizim maʼlumotlari bazasi Investitsiyalar va tashqi savdo vazirligi, Davlat bojxona qoʻmitasi 45. Jismoniy shaxsning jami yillik daromadi toʻgʻrisidagi deklaratsiyalar dasturiy taʼminoti Davlat soliq qoʻmitasi 46. Korxonalar va tashkilotlarning yagona davlat registri 47. Birja savdolari orqali amalga oshirilgan bitimlar toʻgʻrisida savdo ishtirokchilari kesimida maʼlumot (savdo predmeti, narxi, kelishuv shartlari, bitim tuzilgan sana, shartnoma raqami va ishtirokchilarning rekvizitlari) 1. Birja bitimlari 2. Avtomototransport vositalarini davlat roʻyxatidan oʻtkazish va ularga roʻyxatdan oʻtkazish davlat raqami belgilarini berish tartibi 3. Davlat shartnomalari “Oʻzbekiston Respublika tovar-xom ashyo birjasi” AJ, Ichki ishlar vazirligi, Moliya vazirligi, Raqobatni rivojlantirish va isteʼmolchilar huquqlarini himoya qilish qoʻmitasi, “Respublika koʻp tarmoqli agrosanoat birjasi” AJ 48. Savdo ishtirokchilari kesimida birja savdolari orqali amalga oshirilgan bitimlar (savdo predmeti, narxi, kelishuv shartlari) toʻgʻrisidagi maʼlumotlar, shuningdek elektron birja savdo tizimining maʼlumotlar bazasi “Respublika koʻp tarmoqli agrosanoat birjasi” AJ, Raqobatni rivojlantirish va isteʼmolchilar huquqlarini himoya qilish qoʻmitasi 49. Qimmatli qogʻozlar bilan bogʻliq operatsiyalar toʻgʻrisida maʼlumot (sana, qiymat, nominal qiymati, qimmatli qogʻozlar turi, emitent, xaridor va sotuvchining rekvizitlari) “Fond bozorining axborot-resurs markazi” DUK, “Toshkent Respublika fond birjasi” AJ 50. Turizm faoliyatini amalga oshirish huquqini beruvchi litsenziyalar, jumladan litsenziyani toʻxtatib turish, tugatish, bekor qilish toʻgʻrisidagi maʼlumotlar Turizm va sport vazirligi 51. Litsenziyalarni berish toʻgʻrisidagi maʼlumotlar, shuningdek, quyidagi faoliyatni amalga oshirish huquqining toʻxtatib turilishi yoki bekor qilinishi toʻgʻrisidagi maʼlumotlar: 1. Portlovchi va zaharli moddalarni, ularni qoʻllangan holda materiallar va mahsulotlarni, shuningdek, portlatish vositalarini yaratish, ishlab chiqarish, tashish, saqlash va realizatsiya qilish. 2. Ionlashtiruvchi nurlanish manbalari muomalada boʻladigan sohalardagi faoliyatni litsenziyalash. Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi 52. Koʻchmas mulklar hamda ularga boʻlgan huquqlar toʻgʻrisida maʼlumotlar Davlat soliq qoʻmitasi huzuridagi Kadastr agentligi 53. Oʻzbekiston Respublikasi hududida joylashgan koʻchmas mulk va yer uchastkalari toʻgʻrisida toifalar boʻyicha maʼlumot (obyektlar, shartnomalar, egalari, joylashuvi, baholangan qiymati toʻgʻrisida toʻliq maʼlumot) Davlat soliq qoʻmitasi huzuridagi Kadastr agentligi, Qishloq xoʻjaligi vazirligi 54. Maʼlumotlar bazasi (xorijiy davlatlarga mehnat faoliyatini amalga oshirish uchun yuborilgan fuqarolar hamda Oʻzbekiston Respublikasi hududida mehnat faoliyatini amalga oshirish huquqini beruvchi tasdiqnoma taqdim etilgan xorijiy fuqarolar toʻgʻrisida maʼlumot) Bandlik va mehnat munosabatlari vazirligi huzuridagi Tashqi mehnat migratsiyasi agentligi 55. Litsenziyalarni berish faktlari toʻgʻrisidagi maʼlumotlar, shuningdek, ularni bekor qilish, toʻxtatib turish yoki diniy taʼlim muassasalari faoliyatini amalga oshirish huquqini bekor qilish toʻgʻrisidagi maʼlumotlar Oʻzbekiston Respublikasi Din ishlari boʻyicha qoʻmitasi 56. Davlat reyestriga kiritilgan va faoliyati tugatilgan nashriyotlar toʻgʻrisidagi maʼlumotlar Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi 57. Litsenziyalarni berish toʻgʻrisidagi maʼlumotlar, shuningdek, ularning nodavlat taʼlim muassasalari faoliyatini olib borish huquqini toʻxtatib turish yoki bekor qilish toʻgʻrisidagi maʼlumotlar Vazirlar Mahkamasi huzuridagi Taʼlim sifatini nazorat qilish davlat inspeksiyasi 58. Yuridik va jismoniy shaxslar kesimida haqiqatda foydalanilgan elektr energiyasi toʻgʻrisida maʼlumot “Hududiy elektr tarmoqlari” AJ 59. Yuridik va jismoniy shaxslar kesimida haqiqatda foydalanilgan tabiiy gaz hajmi toʻgʻrisida maʼlumot “Oʻztransgaz” AJ, “Hududiy gaz tarmoqlari” AJ 60. Jamgʻarib boriladigan pensiya tizimidan maʼlumotlar (jismoniy shaxslar va ish beruvchilar) AT “Xalq banki” 61. Sotilgan chiptalar, shuningdek, yoʻlovchilarning roʻyxatdan oʻtishlari (yoʻlovchi, sana, yoʻnalish va boshqalar) toʻgʻrisidagi maʼlumotlar “Oʻzbekiston temir yoʻllari” AJ, “Uzbekistan Airways” AJ 62. DEPO hisobvaraqlari, shuningdek, aksiyalar va ustav fondlaridagi ulushlar toʻgʻrisida maʼlumot “Qimmatli qogʻozlarning markaziy depozitariysi” DUK 63. Ustav fondida davlat ulushi boʻlgan korxonalarning davlat reyestri Davlat aktivlarini boshqarish agentligi 64. Giyohvandlikka oid sodir etilgan jinoyatlarni hisobga olish maʼlumotlar banki Vazirlar Mahkamasi huzuridagi Narkotik moddalarni nazorat qilish milliy axborot-tahlil markazi 65. Alkogolli mahsulotlar sotish faoliyatini amalga oshirish huquqini beruvchi litsenziyalar reyestri Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 66. Roʻyxatdan oʻtkazilgan kichik korxonalar va xususiy tadbirkorlar reyestri 67. Neft, gaz hamda gaz kondensati qazib chiqarish, qayta ishlash va sotish faoliyatini amalga oshirish huquqi uchun berilgan litsenziyalar reyestri Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi 68. Neft mahsulotlarini sotish (neft mahsulotlarini avtomobillarga yonilgʻi quyish shoxobchalari va moy almashtirish punktlari orqali sotishdan tashqari) faoliyatini amalga oshirish huquqi uchun berilgan litsenziyalar reyestri 1. Oʻzbekiston Respublikasi Prezidentining 2017-yil 18-apreldagi “Ijtimoiy-iqtisodiy islohotlarni amalga oshirish, mamlakatni modernizatsiya qilish, inson huquq va erkinliklarining ishonchli himoyasini taʼminlashda prokuratura organlarining rolini kuchaytirish toʻgʻrisida”gi PF-5019-son Farmonining 2-ilovasi quyidagi tahrirda bayon etilsin: 2. Oʻzbekiston Respublikasi Prezidentining 2017-yil 24-iyuldagi “Oʻzbekiston Respublikasida loyiha boshqaruvi tizimini joriy etish chora-tadbirlari toʻgʻrisida”gi PF-5120-son Farmonida: 2-band quyidagi mazmundagi sakkizinchi xatboshi bilan toʻldirilsin: “kripto-aktivlar aylanmasi sohasida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish”; sakkizinchi-toʻqqizinchi xatboshilar tegishincha toʻqqizinchi-oʻninchi xatboshilar deb hisoblansin. 5. Oʻzbekiston Respublikasi Prezidentining 2017-yil 18-martdagi “Moliya organlari faoliyatini yanada takomillashtirish chora-tadbirlari toʻgʻrisida”gi PQ-2847-son qarorida: a) 1-band quyidagi mazmundagi xatboshilar bilan toʻldirilsin: “iqtisodiyot va ijtimoiy sohaning ustuvor yoʻnalishlarida davlat-xususiy sheriklikni rivojlantirishning tarmoq dasturlarini ishlab chiqishda ishtirok etish; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish”; b) 7-ilovaning rus tilidagi matnida: 8-band quyidagi mazmundagi xatboshi bilan toʻldirilsin: “uchastiye v razrabotke i realizatsii mer po protivodeystviyu legalizatsii doxodov, poluchennix ot prestupnoy deyatelnosti, finansirovaniyu terrorizma i finansirovaniyu rasprostraneniya orujiya massovogo unichtojeniya”; 9-bandda: 7-kichik bandda: oʻn toʻqqizinchi xatboshi chiqarib tashlansin; yigirmanchi va yigirma birinchi xatboshilar tegishincha oʻn toʻqqizinchi va yigirmanchi xatboshilar deb hisoblansin; quyidagi mazmundagi 15-kichik band bilan toʻldirilsin: “15) v sfere uchastiya v razrabotke i realizatsii mer po protivodeystviyu legalizatsii doxodov, poluchennix ot prestupnoy deyatelnosti, finansirovaniyu terrorizma i finansirovaniyu rasprostraneniya orujiya massovogo unichtojeniya: razrabativayet i utverjdayet v ustanovlennom poryadke pravila vnutrennego kontrolya dlya organizatsiy, okazivayushix lizingovie uslugi, dlya straxovshikov, straxovix posrednikov, organizatsiy, osushestvlyayushix operatsii s dragotsennimi metallami i dragotsennimi kamnyami, auditorskix organizatsiy, professionalnix uchastnikov rinka sennix bumag i organizatsiy, osushestvlyayushix deyatelnost po organizatsii loterey, a takje osushestvlyayet monitoring i kontrol za ix soblyudeniyem; izuchayet, analiziruyet i otsenivayet riski legalizatsii doxodov, poluchennix ot prestupnoy deyatelnosti, finansirovaniya terrorizma i finansirovaniya rasprostraneniya orujiya massovogo unichtojeniya v sfere okazaniya lizingovix uslug, osushestvleniya straxovoy, auditorskoy deyatelnosti, oborota dragotsennix metallov i dragotsennix kamney, rinka sennix bumag i organizatsii loterey i prinimayet meri po snijeniyu viyavlennix riskov; uchastvuyet v ustanovlennom poryadke v mejdunarodnom sotrudnichestve v sfere protivodeystviya legalizatsii doxodov, poluchennix ot prestupnoy deyatelnosti, finansirovaniyu terrorizma i finansirovaniyu rasprostraneniya orujiya massovogo unichtojeniya; obespechivayet vipolneniye obyazatelstv, vitekayushix iz Soglasheniya o Yevraziyskoy gruppe po protivodeystviyu legalizatsii prestupnix doxodov i finansirovaniyu terrorizma; primenyayet meri v sootvetstvii s zakonodatelstvom, v sluchaye viyavleniya narusheniy zakonodatelstva o protivodeystvii legalizatsii doxodov, poluchennix ot prestupnoy deyatelnosti, finansirovaniyu terrorizma i finansirovaniyu rasprostraneniya orujiya massovogo unichtojeniya; osushestvlyayet vzaimodeystviye so spetsialnim upolnomochennim gosudarstvennim organom po voprosam protivodeystviya legalizatsii doxodov, poluchennix ot prestupnoy deyatelnosti, finansirovaniyu terrorizma i finansirovaniyu rasprostraneniya orujiya massovogo unichtojeniya i yejegodno informiruyet yego o viyavlennix riskax i prinyatix merax po ix snijeniyu”. 6. Oʻzbekiston Respublikasi Prezidentining 2017-yil 27-iyuldagi PQ-3150-son qarori bilan tasdiqlangan Oʻzbekiston Respublikasi Prezidenti huzuridagi Loyiha boshqaruvi milliy agentligi toʻgʻrisidagi nizomda: a) 7-band quyidagi mazmundagi yettinchi xatboshi bilan toʻldirilsin: “kripto-aktivlar aylanmasi sohasida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish”; yettinchi-sakkizinchi xatboshilar tegishincha sakkizinchi-toʻqqizinchi xatboshilar deb hisoblansin; b) 8-band quyidagi mazmundagi “z1” kichik band bilan toʻldirilsin: “z1) kripto-aktivlar aylanmasi sohasida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish sohasida; kripto-aktivlar aylanmasi sohasidagi faoliyatni amalga oshiruvchi shaxslar uchun ichki nazorat qoidalarini belgilangan tartibda ishlab chiqadi va tasdiqlaydi, shuningdek, ularga rioya etilishi ustidan monitoring va nazoratni amalga oshiradi; jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish yuzasidan ehtimol tutilgan tavakkalchiliklarni baholaydi, tahlil qiladi va oʻrganadi hamda aniqlangan tavakkalchiliklarni kamaytirishga doir choralar koʻradi; belgilangan tartibda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida xalqaro hamkorlikda ishtirok etadi; Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevroosiyo guruhi toʻgʻrisidagi Bitimdan kelib chiquvchi majburiyatlarning bajarilishini taʼminlaydi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari buzilganligi aniqlangan taqdirda, qonunchilik hujjatlariga muvofiq choralar qoʻllaydi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish masalalari boʻyicha maxsus vakolatli davlat organi bilan oʻzaro hamkorlikni amalga oshiradi”; v) 10-band quyidagi mazmundagi oltinchi xatboshi bilan toʻldirilsin: “kripto-aktivlar aylanmasi sohasida litsenziya hamda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurollarini tarqatishni moliyalashtirishga qarshi kurashish sohasidagi qonunchilik hujjatlari talablariga rioya etilishi borasida tekshiruvlar oʻtkazish va natijasi boʻyicha qonunchilik hujjatlariga muvofiq choralar koʻrish”; oltinchi xatboshi tegishincha yettinchi xatboshi deb hisoblansin. 7. Oʻzbekiston Respublikasi Prezidentining 2018-yil 13-apreldagi “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi PQ-3666-son qarorida: a) 1-band quyidagi mazmundagi xatboshi bilan toʻldirilsin: “jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish”; b) 1-ilovada: 9-band quyidagi mazmundagi xatboshi bilan toʻldirilsin: “jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish”; 10-band quyidagi mazmundagi 191-kichik band bilan toʻldirilsin: “191) jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish sohasida: advokatlik tuzilmalari va notarial idoralari uchun ichki nazorat qoidalarini belgilangan tartibda ishlab chiqadi va tasdiqlaydi, shuningdek ularga rioya etilishi ustidan monitoring va nazoratni amalga oshiradi; advokatlik va notarial xizmatlar koʻrsatish, shuningdek nodavlat notijorat tashkilotlari faoliyati sohasida jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish yuzasidan ehtimol tutilgan tavakkalchiliklarni baholaydi, tahlil qiladi va oʻrganadi hamda aniqlangan tavakkalchiliklarni kamaytirishga doir choralar koʻradi; tadbirkorlik subyektlari boʻlgan yuridik shaxslarni davlat roʻyxatidan oʻtkazish (qayta roʻyxatdan oʻtkazish) jarayonida ular tomonidan taqdim etilgan oʻzlarining benefitsiarlari toʻgʻrisidagi maʼlumotlar asosida yuridik shaxslarning benefitsiar mulkdorlari reyestrini shakllantiradi va yuritadi; belgilangan tartibda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasida xalqaro hamkorlikda ishtirok etadi; Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevroosiyo guruhi toʻgʻrisidagi Bitimdan kelib chiquvchi majburiyatlarning bajarilishini taʼminlaydi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari buzilganligi aniqlangan taqdirda, qonunchilik hujjatlariga muvofiq choralar qoʻllaydi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish masalalari boʻyicha maxsus vakolatli davlat organi bilan oʻzaro hamkorlikni amalga oshiradi”. 8. Oʻzbekiston Respublikasi Prezidentining 2018-yil 2-sentabrdagi “Oʻzbekiston Respublikasida kripto-birjalar faoliyatini tashkil etish chora-tadbirlari toʻgʻrisida”gi PQ-3926-son qarorining 2-bandi oltinchi xatboshisi va 3-bandi “v” kichik bandi uchinchi xatboshisi “terrorizmni moliyalashtirishga” soʻzlaridan keyin “va ommaviy qirgʻin qurolini tarqatishni moliyalashtirishga” soʻzlari bilan toʻldirilsin. 9. Oʻzbekiston Respublikasi Prezidentining 2018-yil 20-sentabrdagi “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurash boʻyicha idoralararo komissiyani tashkil etish toʻgʻrisida”gi PQ-3947-son qarorida: a) 6-bandda: “a”, “b”, “v” va “v1” kichik bandlar quyidagi tahrirda bayon etilsin: “a) Oʻzbekiston Respublikasi Markaziy banki raisining oʻrinbosari A.A. Turdaliyevga — tijorat banklari va kredit tashkilotlari xavflari boʻyicha; b) Oʻzbekiston Respublikasi moliya vazirining oʻrinbosari D.Sh. Sultanovga — lizing xizmatlarini amalga oshiruvchi tashkilotlar, auditorlik tashkilotlari, sugʻurtalovchilar va sugʻurta vositachilari, qimmatbaho metallar va qimmatbaho toshlar, shuningdek, qimmatli qogʻozlar bozorining professional ishtirokchilari hamda lotereyalar bilan bogʻliq operatsiyalarni amalga oshiruvchi tashkilotlar xavflari boʻyicha; v) Oʻzbekiston Respublikasi Davlat aktivlarini boshqarish agentligi direktorining oʻrinbosari v.b. T.N. Nabiyevga — rieltorlik tashkilotlari xavflari boʻyicha; v1) Oʻzbekiston Respublikasi Monopoliyaga qarshi kurashish qoʻmitasi raisi oʻrinbosari B.X. Ummatovga — tovar-xom ashyo birjalari xavflari boʻyicha”; quyidagi mazmundagi “j” kichik band bilan toʻldirilsin: “j) Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining oʻrinbosari V.Yu. Pakka — kripto-aktivlar aylanmasi sohasidagi xavflar boʻyicha”; g) 1-ilovaning rus tilidagi matni quyidagi tahrirda bayon etilsin: 1. Artikova S.B. — zamestitel Generalnogo prokurora Respubliki Uzbekistan, predsedatel Komissii 2. Raximov D.F. — nachalnik Departamenta po borbe s ekonomicheskimi prestupleniyami pri Generalnoy prokurature Respubliki Uzbekistan, zamestitel predsedatelya Komissii 3. Po soglasovaniyu — otvetstvenniy sotrudnik apparata Soveta bezopasnosti pri Prezidente Respubliki Uzbekistan 4. Pak V.Yu. — zamestitel direktora Natsionalnogo agentstva proyektnogo upravleniya pri Prezidente Respubliki Uzbekistan 5. Turdaliyev A.A. — zamestitel predsedatelya Sentralnogo banka Respubliki Uzbekistan 6. Sobirov Sh.U. — perviy zamestitel ministra vnutrennix del Respubliki Uzbekistan 7. Sultanov D.Sh. — zamestitel ministra finansov Respubliki Uzbekistan 8. Bazarbayev Z.G. — zamestitel ministra oboroni Respubliki Uzbekistan 9. Po doljnosti — zamestitel ministra inostrannix del Respubliki Uzbekistan 10. Tashkulov A.D. — zamestitel ministra yustitsii Respubliki Uzbekistan 11. Latifjonov A.R. — zamestitel ministra po chrezvichaynim situatsiyam Respubliki Uzbekistan 12. Olmatov B.A. — zamestitel ministra po razvitiyu informatsionnix texnologiy i kommunikatsiy Respubliki Uzbekistan 13. Raximov B.A. — zamestitel ministra investitsiy i vneshney torgovli Respubliki Uzbekistan 14. Mirzaalimov N.M. — zamestitel predsedatelya sudebnoy kollegii po ugolovnim delam Verxovnogo suda Respubliki Uzbekistan 15. Po doljnosti — sotrudnik Slujbi gosudarstvennoy bezopasnosti Respubliki Uzbekistan 16. Muxtorov I.M. — perviy zamestitel Gosudarstvennogo tamojennogo komiteta Respubliki Uzbekistan 17. Fayziboyev A.E. — zamestitel predsedatelya Gosudarstvennogo nalogovogo komiteta Respubliki Uzbekistan 18. Ikramov A.A. — zamestitel predsedatelya Gosudarstvennogo komiteta Respubliki Uzbekistan po statistike 19. Nabiyev T.N. — i.o. zamestitelya direktora Agentstva po upravleniyu gosudarstvennimi aktivami Respubliki Uzbekistan 20. Ummatov B.X. — zamestitel predsedatelya Antimonopolnogo komiteta Respubliki Uzbekistan 21. Tashkentbayev I.E. — zamestitel predsedatelya Gosudarstvennogo komiteta promishlennoy bezopasnosti Respubliki Uzbekistan 22. Matkarimov A.A. — zamestitel nachalnika Gosudarstvennoy inspeksii po kontrolyu v sfere informatizatsii i telekommunikatsiy Respubliki Uzbekistan 23. Isayev A.B. — zamestitel nachalnika Departamenta po borbe s ekonomicheskimi prestupleniyami pri Generalnoy prokurature Respubliki Uzbekistan, rukovoditel otvetstvennogo podrazdeleniya rabochego organa 10. Oʻzbekiston Respublikasi Prezidentining 2018-yil 21-noyabrdagi “Axborot texnologiyalari va kommunikatsiyalarining joriy etilishini nazorat qilish, ularni himoya qilish tizimini takomillashtirish chora-tadbirlari toʻgʻrisida”gi PQ-4024-son qaroriga 1-ilovada: a) 10-band 1-kichik bandining toʻqqizinchi xatboshisida “va terrorizmni moliyalashtirishga” soʻzlari “terrorizmni moliyalashtirishga va ommaviy qirgʻin qurolini tarqatishni moliyalashtirishga” soʻzlari bilan almashtirilsin; b) 14-bandning 5-kichik bandi quyidagi tahrirda bayon etilsin: “5) aloqa, axborotlashtirish va telekommunikatsiya texnologiyalari, radiochastota spektridan foydalanish va davriy bosma nashrlarni tarqatish sohasidagi maʼmuriy huquqbuzarlik toʻgʻrisidagi ishlarni koʻrib chiqish va bayonnomalar tuzish, jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish sohasidagi qonunchilik hujjatlari talablari pochta aloqasi operatorlari, provayderlari tomonidan buzilishi holatlari aniqlangan taqdirda esa, qonunchilik hujjatlariga muvofiq choralar koʻrish”.